Aseară, după mult mediatizatele aventuri de la ICCJ, Codrin a fost invitat la clubul "The Gallery", la un colocviu exclusivist, la care au participat un număr restrâns de cunoscători și pasionați ai domeniului ezoteric și ai științelor oculte”, scrie site-ul de propagandă Sputnik.  ”Cred că ar trebui să reluăm conferințele noastre, poate că din cauza pasiunilor politice acordăm prea puțin timp spiritului, pasiunii pentru cultură — de fapt capitolelor frumoase ale vieții", le-a declarat Codrin Ștefănescu celor de la Sputnik.  Cel mai recent scandal legat de numele lui Codrin Ștefănescu este legat de aducerea unor ”gorile” la Înalta Curte de Casație și Justiție, ca să-l protejeze pe Liviu Dragnea de câțiva protestatari, care au strigat lozinci la adresa liderului PSD precum: „Justiție, nu corupție!”, „La pușcărie!”, fluturând cătușe.  La ieșirea de la Înalta Curte de Casație și Justiție, pe lângă cei aproximativ zece protestari, se aflau și câțiva indivizi, susținători ai lui Dragnea, care au îmbrâncit jurnaliștii și protestatarii.